স্বাগত ১৪৩২, নতুন বছরে কেমন যাবে ১২টি রাশির সময়, জেনে নেব

নববর্ষ। ১৪৩২ বঙ্গাব্দ (1432 Bengali New Year)। ১৫ এপ্রিল মঙ্গলবার ১৪৩১ শেষ করে ১৪৩২ বঙ্গাব্দ শুরু হতে চলেছে। এই নয়া বছরকে (New Year) শ্রদ্ধা, ধর্ম-বর্ণ, শ্রেণি-পেশা নির্বিশেষে সব মানুষ নতুন বছরকে বরণ করে নেবেন। চৈত্র সংক্রান্তির পর থেকেই শুরু ১৪৩২ বঙ্গাব্দ। বৈশাখ মাস দিয়ে বছর শুরু হয়। এই নতুন বছরে বিভিন্ন রাশির (Horoscope) জাতক-জাতিকার সময় কেমন যাবে জেনে নেব।

মেষ: মিশ্রভাব পরিলক্ষিত হচ্ছে। সময় মোটের উপর শুভ। মাঝে মধ্যে সমস্যার মুখোমুখি হতে পারে। চাকরির দিকে বিশেষ নজর দেওয়ার প্রয়োজন আছে। পারিবারিক দিকেও সমস্যা দেখা দিতে পারে। প্রেম সম্পর্কে ব্রেক আপ হতে পারে। একটু পরিকল্পনা করে ব্যয় করুন, না হলে সমস্যা দেখা দিতে পারে। শরীর-স্বাস্থ্য ভালোই যাবে। জুনের শেষ থেকে নভেম্বরের মাঝামাঝি মধ্যে আপনার জীবনের গুরুত্বপূর্ণ সিদ্ধান্তকে পুনর্বিবেচনা করতে হতে পারে। প্রেসার, সুগারে সমস্যা ভোগাতে পারে।

বৃষ: বছর মোটের উপর শুভ কাটবে। চাকরি ক্ষেত্রে উন্নতির যোগ। ব্যবসায় উন্নতি। আর্থিক লাভ। বিভিন্ন সূত্র থেকে অর্থ উপার্জনের সম্ভাবনা রয়েছে। আয় বৃদ্ধি পাবে। আয়যোগ ভালো থাকবে। বিদ্যার্থীদের জন্য শুভ। ভাই, বোন ও মাতৃস্থানীয় ব্যক্তির সঙ্গে সম্পর্কের উন্নতি। প্রেম-ভালবাসায় সফলতা আসবে। তবে জুনের শেষ থেকে নভেম্বর এর শেষ সপ্তাহের মধ্যে শনি বক্রী হবে, তাই বিশেষ সাবধনতা অবলম্বন করতে হবে। এই বছরে পেটের সমস্যা দেখা দিতে পারে। শরীরের প্রতি খেয়াল রাখুন।

আরও পড়ুন- মালব্য শুক্রাদিত্য রাজযোগের সংযোগে তিন রাশির কেরিয়ারে অভাবনীয় সাফল্য

মিথুন: কিছুটা বাধা বিঘ্ন আসতে পারে। নিজের কাজের প্রতি যত্নশীল থাকুন। আয় বুঝে ব্যয় করুন। হঠাৎ অর্থপ্রাপ্তির যোগ আছে। অনেকক্ষেত্রে নিজের ভাইবোনদের থেকে সাহায্য পাবেন। শরীর ও মনের উদ্দীপনা বজায় থাকবে। প্রেমের সম্পর্কে যত্নশীল থাকুন। রাগের মাথায় কোনও সিদ্ধান্ত নেবেন না, কারণ এই বছরটা যেকোনও কারণে আপনার রাগ বৃদ্ধি পেতে পারে। তাই কথাবার্তায় সংযত থাকুন। তবে বছরের মাঝামাঝি সব ক্ষেত্রে আপনাকে বাড়তি সতর্ক থাকতে হবে। অনেকদিন ধরে যারা ভুগছেন তার কিছুটা সুস্থতা পাবেন।

কর্কট: বছরটায় ক্রোধ বাড়বে, তাই নিজের আচরণে সংযত থাকুন। প্রেমের সম্পর্কে অধিক যত্নশীল থাকুন। এবছর কর্কট রাশির বিবাহ হওয়ার যোগও রয়েছে। রাগ আপনার কর্মক্ষেত্রে প্রভার ফেলতে পারে। ফলে চাকরির বিষয়ে বিশেষ খেয়াল রাখতে হবে। তারপরও যশ, সম্মান, অর্থবিত্ত লাভ হবে। নিজের স্বাস্থ্যের প্রতি নজর দিতে হবে। ভ্রমণের যোগ আছে। সংযম বাড়াতে ধ্যান, যোগাসন করতে পারেন।

সিংহ: নতুন বছর ভালো কাটবে। পারিবারিক সুখ-শান্তি বজায় থাকবে এবং দাম্পত্যে মিল থাকবে। আর্থিক দিক শুভ। তবে ব্যয় বাড়বে। ব্যবসায়ীদের মিশ্র ফল দেবে। নতুন বন্ধু তৈরি হবে। তবে বছরের প্রথমে মানসিক অশান্তি বৃদ্ধি পাবে। ধীরে ধীরে তা কমেও যাবে। গোপন শত্রু বৃদ্ধি পাবে। তাই সাবধানে থাকুন। কিন্তু শারীরিক অবস্থা খুব একটা ভালো থাকবে না। অনিদ্রার সমস্যায় ভুগতে পারেন।

কন্যা: বছরটা আপনার জন্য ভালোমন্দ মিশিয়ে থাকবে। খুব সাবধানে থাকতে হবে, গুপ্তশত্রু বৃদ্ধি পেতে পারে। চাকরির স্থানে সমস্যা দেখা দিলেও, তার সমাধানও হয়ে যাবে। তবে কর্মের প্রতি বিশেষ ভাবে উদ্যোগী হতে হবে। কর্মস্থানে নতুন সুযোগ আসবে। অর্থনৈতিক অবস্থা ভালো হবে। ব্যবসায় উন্নতি, সুনাম বৃদ্ধি পাবে। পারিবারিক দিক মোটামুটি থাকবে। বিয়েতে বিলম্ব। নিজের শরীরের প্রতি বিশেষ যত্নবান হোন। মাইগ্রেনের সমস্যা দেখা দিতে পারে।

তুলা: নতুন বছরে পারিবারিক সুখ শান্তি বজায় থাকবে। আর্থিক উন্নতি হবে, তবে ব্যয় একটু বেশিই হবে। পরিবারের পাশে থাকবেন। চাকরিতে উন্নতি। কর্মক্ষেত্রে পদোন্নতি। প্রেম ভালবাসার ক্ষেত্রে খুবই সতর্ক না হলে বিচ্ছেদ হতে পারে। শত্রু বশ মানবে। স্নায়ুজনিত রোগে ভুগতে হবে। তাই সতর্ক থাকুন। ছোটখাটো ভ্রমণের পরিকল্পনা সফল হতে পারে।

বৃশ্চিক: বছরটায় পারিবারিক সমস্যা দেখা দিতে পারে, পরে সব ঠিক হয়ে যাবে। আর্থিক উন্নতি। সঞ্চয় ভালো হবে। হঠাৎ করেই প্রাপ্তিযোগ। ব্যবসায়ে পুরাতন লগ্নী থেকে মুনাফা অর্জন হবে। নতুন অর্থনীতিতে লগ্নী করলেও ফলাফল হবে খুবই লাভজনক। ব্যবসায়ে লাভ। ভাদ্র-আশ্বিন মাসে কর্মক্ষেত্রে পদোন্নতি হবে। নয়া কর্ম প্রতিষ্ঠানেও কর্মলাভের সুযোগ আসবে। অবিবাহিতদের বিবাহের যোগ।

ধনু : নতুন বছরটায় অপরিচিত বা বাইরের কাউকে খুব একটা ভরসা করতে যাবেন না। গুরুজন স্থানীয় কোনও ব্যক্তির সঙ্গে মতানৈক্য দেখা দিতে পারে। মানসিক শান্তি বিঘ্নিত হতে পারে। নিজের পরিবারের সদস্যদের সঙ্গে মনোমালিন্য হতে পারে। দাম্পত্য জীবনেও সাময়িক অশান্তি দেখা দিতে পারে। প্রেমের ব্যাপারে সতর্ক থাকুন। বছরের মাঝামাঝি থেকে শেষের মধ্যে শনি বক্রীর জন্য ব্যবসায়ের ফল আশানুরূপ হবে না। কর্মক্ষেত্রে সতর্ক থাকুন।

মকর: বছরটায় পারিবারিক ক্ষেত্রে সমস্যা থাকলেও, তা সাময়িক। তবে কোনও বিষয় মাথা গরম করবেন না। যদি নতুন কোনও ব্যবসার সিদ্ধান্ত নিলে ভেবে চিন্তে করে নেবেন। তবে পুরনো ব্যবসায়ে সাময়িক সমস্যার জট কাটিয়ে উঠতে পারলে ব্যবসায়ে উন্নতি হবে। চাকরির স্থানে সমস্যা থাকলেও তা কেটে যাবে। আশাতীত রোজগার হবে। নতুন সুযোগ আসবে। কর্মক্ষেত্র সূত্রে ছোটখাটো ভ্রমণের সুযোগ আসবে। আর্থিক উন্নতিও হবে। বিদেশের সঙ্গে যোগাযোগ বাড়বে।

কুম্ভ: নতুন বছরটা এই রাশির জাতক-জাতিকাদের মিশ্র ফল দেবে। কর্মক্ষেত্রে পদোন্নতির সুযোগ থাকবে। সামাজিক কাজে নারীদের অগ্রণী ভূমিকা লাভ হবে। প্রেম প্রীতির ব্যপারে সাবধানতা নেওয়া দরকার। নতুন বছরের শুরু থেকেই নতুন পরিকল্পনা নিয়ে ব্যবসায়ে বিনিয়োগ করলে সাফল্য পাবে। জীবনে সুখ থাকলেও, কিছু কিছু সময়ে একাকীত্বে ভুগতে পারেন। গুপ্ত শত্রুরা ক্ষতি করার চেষ্টা করলেও কোনও ক্ষতি করতে পারবে না।

মীন: নতুন বছরে চটজলদি কোনও সিদ্ধান্ত নেবেন না। সাংসারিক ক্ষেত্রেও মতবিরোধ বাড়তে পারবে। কর্মজনিত যশ, সুনাম বাড়বে। কর্মক্ষেত্রে পদোন্নতি ও বদলির সম্ভাবনা রয়েছে। সঞ্চয় খুব কম হতে পারে। আর্থিক সমস্যা বাড়তে পারে। ফলে সাবধান থাকুন। ব্যবসায়ে টালমাটাল অবস্থা চললেও নতুন বছরে ব্যবসায় শ্রীবৃদ্ধি, প্রসার ও আর্থিক লেনদেন বৃদ্ধি পাবে। অবিবাহিতের বিবাহের যোগ। প্রেমের ক্ষেত্রে বছরটি শুভ। স্বাস্থ্যর কারণে ব্যয় হতে পারে, সতর্ক থাকুন।

ডিসক্লেমার : কোনও রাশির জাতক বা জাতিকার ভাগ্যে কী রয়েছে সেই সংক্রান্ত কোনও মতামত কলকাতা টিভি অনলাইনের নেই। কলকাতা টিভি অনলাইন জ্যোতিষ সম্পর্কিত কোনও সম্পাদকীয় / সম্পাদক-নিয়ন্ত্রিত তথ্য, পরামর্শ প্রদান করে না। প্রদত্ত পরামর্শ ও তথ্য প্রয়োগের আগে সংশ্লিষ্ট বিশেষজ্ঞের পরামর্শ নিন।